《走笔附寄安寓方田二表》
明代·霍与瑕

石榻漱云欹午梦，柴门过雨急前滩。烟连古洞春如昨，碧滴交梢夏欲寒。

九万因风嗤鹖鴳，十三乘醉种琅玕。寄声安寓方田子，早晚来游共采兰。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。